Po vojni se je med končnico priključil moštvu Toronto Dentals, a v končnici izpadel proti ekipi Hamilton Tigers. Za sezono 1919/20 se je pridružil moštvu Toronto Granites. Watson je vodil moštvo in z njim osvojil Pokal Allan v sezonah 1921/22 in 1922/23. V obeh sezonah je bil tudi izbran v prvo moštvo zvezd. Moštvo je tudi zastopalo Kanado na Zimskih olimpijskih igrah 1924 in tam osvojilo zlato medaljo. Watson je na olimpijskem turnirju na 5 tekmah dosegel 37 zadetkov, Kanada pa je prepričljivo osvojila prvo mesto z razliko v zadetkih 132-3 iz šestih tekem.